CELEX: 32014R0337
Language: hu
Date: 2014-03-28 00:00:00
Title: A Bizottság 337/2014/EU végrehajtási rendelete ( 2014. március 28. ) egyes áruk Kombinált Nómenklatúra szerinti besorolásáról

2.4.2014   
            
            
               HU
            
            
               Az Európai Unió Hivatalos Lapja
            
            
               L 99/3
            
         A BIZOTTSÁG 337/2014/EU VÉGREHAJTÁSI RENDELETE
   (2014. március 28.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseitől eltérő, kötelező érvényű tarifális felvilágosítást a jogosult – a 2913/92/EGK tanácsi rendelet (2) 12. cikke (6) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   Az e rendelet rendelkezéseitől eltérő, kötelező érvényű tarifális felvilágosítás – a 2913/92/EGK tanácsi rendelet 12. cikke (6) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. március 28-án.
      
         
            a Bizottság részéről,
         
         
            az elnök nevében,
         
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
   
      (2)  A Tanács 1992. október 12-i 2913/92/EGK rendelete a Közösségi Vámkódex létrehozásáról (HL L 302., 1992.10.19., 1. o.).
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Elektromos világítóeszköz (ún. „LED-fényszóró”) üvegborítású, téglalap alakú alumínium foglalatban, körülbelül 23 × 19 × 13 cm mérettel.
                  Az árucikk egy alumínium reflektort tartalmaz, és hátoldalán egy szerelőkeret található a fény szögének beállítására.
                  Az árucikk egy nagy teljesítményű LED-chippel és egy transzformátoros tápegységgel szerelt.
                  Felvett teljesítménye 95 W, fényhasznosítása 100 lm/W és fénynyaláb-nyílásszöge 120°.
                  Az árucikket kültéri használatra, például tájelemek, épületek, építési területek, hirdetőtáblák, pázsitok vagy kertek megvilágítására szánták.
                  
                      (1) Lásd a képet.
               
               
                  9405 40 99
               
               
                  A besorolást a Kombinált Nómenklatúra értelmezésére vonatkozó 1. és 6. általános szabály, valamint a 9405, a 9405 40 és a 9405 40 99 KN-kódok szövege határozza meg.
                  Tekintettel az olyan objektív jellemzőire, mint például a széles fénynyaláb-nyílásszög, az árucikket nagy területek megvilágítására szánták. Következésképpen a 9405 40 10 alszám alá, spotlámpaként történő besorolás kizárt (lásd még a 9405 vtsz.-hoz tartozó HR Magyarázat (I) rész harmadik bekezdését).
                  Ezért az árucikket, mint más elektromos lámpa és világítófelszerelés, a 9405 40 99 KN-kód alá kell besorolni.
               
            
         (1)  A kép csupán tájékoztató jellegű.